**Gárdonyi géza ciszterci Gimnáziumés Kollégium**

**Emelt szintű képzés**

**11-12. évfolyam**

**HELYI TANTERVE**

**TÖRTÉNELEM**

Eger, 2020. augusztus 1.

**Történelem emelt szintű képzés - fakultáció 11-12. évfolyam**

Az emelt szintű történelem helyi tanterve a 2022. január 1-jétől érvényes részletes érettségi vizsgakövetelményekre épül.

A fakultációs képzés célja a tanulók emelt szintű érettségi vizsgára történő felkészítése, az alapórákban az alapvetően a középszintű vizsgára való felkészülés során megszerzett ismeretek elmélyítése és az emelt szintű érettségi vizsga követelményeinek megfelelő kibővítése, a vizsga eredményes letételéhez szükséges kompetenciák megszerzése az érettségi vizsga részletes követelményeiről szóló 40/2002. (V. 24.) OM rendeletben előírt témaköröknek megfelelően:

*„Az emelt szintű érettségi vizsga egyszerű, rövid választ igénylő feladatainak megoldásához szükséges részletes követelményeket a történelem kerettanterveknek az évszámokra, személyekre, topográfiára és fogalmakra vonatkozó részei tartalmazzák. Az emelt szintű érettségi vizsga írásbeli részének szöveges (kifejtendő) feladatai és szóbeli tételei megoldásához szükséges nevek, fogalmak stb. körét a kerettantervek és a vizsgakövetelmények az adott témaköröknél példák segítségével jelzik.”*

A történelem fakultáció elsősorban az emelt szintű érettségire készít fel. Az emelt szintű érettségi 12 történelmi korszak összesen 228 érettségi témakörét öleli fel.

A 11. évfolyamon – heti két órában – az első 4 nagy történelmi korszak témaköreinek átismétlése zajlik, 12. évfolyamon – szintén heti két órában – kerül sor a többi érettségi témakörre.

Emellett a fakultációs órákon igen hangsúlyos szerepet kap a módszertani felkészítés, mind az írásbeli, mind pedig a szóbeli érettségire. Ezt a munkát segítik a szaktanár által választott érettségi feladatgyűjtemények, segédanyagok használata is.

Az ismétlés mellett a fakultációs órákon lehetőség nyílik néhány nagy történelmi kérdés, esemény, folyamat részletes, több szempontot megjelenítő elemzésére (pl. 20. századi diktatúrák, világháborúk, életmód- és kultúrtörténet, stb.), valamint a diákok szabadon választott kiselőadások, prezentációk segítségével gyakorolhatják már 11. évfolyamon is a szóbeli megnyilvánulást.

A fakultációs órákon lehetőség nyílik a több korszakon átívelő jelenségek felismerésére, az összefüggésék megértésére, melyek készségszintű használata a z emelt szinten elvárt komplex feladatmegoldást segítik.

**Követelmények, számonkérés**

Az egyes történelmi korszakok ismétlése témazáró dolgozattal zárul. A kiselőadásokra, prezentációkra, esetleges házi dolgozatokra szintén jegyet adunk. Hetente-kéthetente kell beadni egy hosszú és egy rövid érettségi esszét, amelyet az érettségin is alkalmazott pontozási módszer szerint értékelünk. Emellett óráról - órára kell érettségi típusú tesztfeladatokat megoldani.

A félévi és év végi jegyről az alapórát tartó és a fakultációt tartó tanár közösen dönt. A bizonyítványba csak egy történelem jegy kerül be.

A középiskolai emelt szintű érettségire felkészítő történelemtanítás az általános iskolai ismeretekre, a középiskolai középszintű érettségi vizsgára felkészítő képzésre és tevékenységekre épül, jellegét tekintve forrás- és tevékenységközpontú. Olyan nevelő-oktató tevékenység, amelynek célja az általános történelmi műveltség kiterjesztése és elmélyítése, valamint a magasabb műveltség megalapozása. A történelmi tanulmányoknak jelentős szerepük van a tanulói személyiség fejlődésében, társadalmi cselekedeteik tudatosulásában. Fontos a történelmi eseményekben részt vevő egyének és csoportok nézeteinek és tetteinek megismerése, az ezek mögött húzódó motívumok, szándékok és élethelyzetek felismerése és megértése, a résztvevők felelősségének belátása.

Az emelt szintű érettségi vizsga egyszerű, rövid választ igénylő feladatainak megoldásához (teszt) szükséges részletes követelményeket a történelem kerettanterveknek az évszámokra, személyekre, topográfiára és fogalmakra vonatkozó részei tartalmazzák.

Az emelt szintű érettségi vizsga írásbeli részének szöveges (kifejtendő) feladatai (esszé) és szóbeli tételei megoldásához szükséges nevek, fogalmak stb. körére vonatkozóan a kerettanterveknek az évszámokra, személyekre, topográfiára és fogalmakra vonatkozó részei értelmezendőek.

Az emelt szintű érettségi vizsga feladatainak megoldásához szükséges részletes követelményeket a fent megnevezett történelem kerettantervek fogalmakra, személyekre, évszámokra és topográfiára vonatkozó részei mellett a vizsgakövetelményekben szereplő emelt szintű lexikai anyag tartalmazza. Tehát egy középszintű téma emelt szintű ismerete is bővebb lexikai tudást igényel.

A tanterv kialakításánál fontos tényező az is, hogy a diákok nem csak eltérő érdeklődéssel, motivációval, célokkal, de általában több osztályból, eltérő előképzettséggel érkeznek a csoportba. Emiatt a 11. évfolyam elején nem elhanyagolható feladat a diákok képzettségének, felkészültségének megismerése, felmérése és azonos szintre hozása. Továbbá abból adódóan, hogy a diákok több osztályból érkeznek, a fakultációt vezető tanár pedig a gyakorlat szerint többnyire korábban legalább is egy részüket nem tanította, ugyanebben a szakaszban kell kialakítani a közös munka, a csoporton belüli (órai és tanórán kívüli) hatékony kommunikáció formáit, feltételeit a kijelölt témakörök feldolgozása mellett.

A tantervben a munkavégzést az önálló tanulói tevékenységre és kooperációra építjük. Az önálló tevékenységek között hangsúlyosa tanórán kívüli munkavégzés (órai bemutatók előkészítése, önálló felkészülés egy-egy témából, bemutatók, tablók készítése, önálló szövegalkotás) és az önálló produktumok létrehozása.

A fakultáción fejlesztendő kulcskompetenciák megegyeznek az érettségi vizsgakövetelményekben Szövegértés, Írásbeli szövegalkotás; Beszéd, szóbeli szövegalkotás; Fogalomhasználat címek alatt meghatározott kompetenciákkal. Ezek közül kiemelten kezeljük a csak emelt szinten elvárt kompetenciák fejlesztését.

A fakultáció elsődleges célja tehát az emelt szintű érettségi vizsgára való felkészítés, de kiemelt fejlesztési feladat az önálló ismeretszerzés, megismerés képességének fejlesztése, a kommunikáció központú, illetve tevékenység centrikus oktatási folyamat feltételeinek és formáinak megteremtése, fenntartása.

**11. évfolyam heti két óra, összesen 68 óra (34 hét)**

**Feladatok:**

A kerettantervben meghatározott témakörök (9-10. osztály) feladatorientált (teszt, esszé, komplex fa.) átismétlése: fogalmak, személyek, évszámok, topográfia.

|  |  |
| --- | --- |
| **Témakörök** | **Óraszám** |
| Civilizáció és államszervezet az ókorban  | **4** |
| Vallások az ókorban | **3** |
| Hódító birodalmak | **4** |
| A középkori Európa | **6** |
| A magyar nép eredete és az Árpád-kor | **6** |
| A középkori Magyar Királyság fénykora | **6** |
| A kora újkor | **6** |
| A török hódoltság kora Magyarországon | **6** |
| A felvilágosodás kora | **6** |
| Magyarország a 18. században | **6** |
| Új eszmék és az iparosodás kora | **4** |
| A reformkor | **6** |
| Forradalom és szabadságharc | **5** |

**12. évfolyam, heti két óra, összesen 56 óra (28 hét)**

**Feladatok:**

A kerettantervben meghatározott témakörök feladatorientált (teszt, esszé, komplex fa.) átismétlése: fogalmak, személyek, évszámok, topográfia.

Az érettségi tanévének decemberében nyilvánosságra hozott szóbeli tételek feldolgozása.

Ismétlés, rendszerezés.

|  |  |
| --- | --- |
| **Témakörök** | **Óraszám** |
| A nemzetállamok születése és a szocialista eszmék megjelenése | **2** |
| A dualizmus kori Magyarország | **2** |
| A nagy háború | **2** |
| Az átalakulás évei | **2** |
| A két világháború között | **2** |
| A Horthy-korszak | **3** |
| A második világháború | **3** |
| A két világrendszer szembenállása | **3** |
| Háborútól forradalomig | **2** |
| Az 1956-os forradalom és szabadságharc | **2** |
| A kádári diktatúra | **3** |
| A kétpólusú világ és felbomlása | **3** |
| A rendszerváltozás folyamata | **3** |
| A világ a 21. században | **2** |
| Magyarország a 21. században | **3** |
| A magyarság és a magyarországi nemzetiségek a 20-21. században | **3** |
| Szóbeli tételek kidolgozása, számonkérése | **10** |
| Írásbeli feladatok gyakorlása | **3** |
| Ismétlés, rendszerezés | **3** |

**A továbbhaladás feltételei:**

A tanult korszakok alapos ismerete.

Jártasság a témakörökhöz rendelt tevékenységekben.

Aktív részvétel csoportos, kooperatív munkavégzésben, adott esetben tantárgyi versenyeken való részvétel.

**Szempontok a tanulók teljesítményének értékeléséhez:**

A tanulói teljesítmények értékelésének hagyományos formái (írásbeli számonkérés, szóbeli felelet) mellett szerepet kaphat az egyéni és csoportos munkaformákban mutatott teljesítmény, illetve az így létrehozott produktumok értékelése.

Az értékelés nem szorítkozik kizárólag az érdemjegyek adására, számos más formáját is alkalmazzuk (pl. tanári visszajelzés, megbeszélés, kérdések, rávezetés, tanulói önértékelés, a társak értékelése, csoportmegbeszélés stb.).